《黎惟敬得告还南海过余草堂话旧信宿别去》
明代·胡应麟

着绣看君海上游，白云携手问丹丘。中郎旧业藏金马，内史新书满玉楼。

山水十年桃竹杖，关河千里木兰舟。题诗莫向罗浮顶，片片梅花引客愁。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。